**Slovenský zväz športového rybolovu**

**Slovenský rybársky zväz – Rada Žilina,**

**MO SRZ Marcelová**

 





**Propozície**

**LRU – feeder**

**Divízia A**

**1. dvojkolo**

**27.5.2023 – 28.5.2023**

**Jazero Búč**

Podľa plánu športovej činnosti pre rok 2023 Slovenský zväz športového rybolovu a SRZ Rada Žilina v spolupráci so MO SRZ Marcelová usporiada športové rybárske preteky 1. dvojkolo divízia A LRU – feeder.

**Účastníci pretekov: družstvá MO, MsO SRZ**

|  |  |  |  |  |
| --- | --- | --- | --- | --- |
| **Div.A** | **MsO, MO SRZ - družstvo** |  |  |  |
|
| **1** | **Dunajská Streda D HFishing FT** |  |  |  |
| **2** | **Komárno B FT** |  |  |  |
| **3** | **Marcelová A Yellowfish** |  |  |  |
| **4** | **Marcelová B Klass** |  |  |  |
| **5** | **Topoľníky A Arapaima-Dovit Team** |  |  |  |
| **6** | **Želiezovce FT** |  |  |  |

**Termín konania:** 27.5.2023 - 28.5.2023

**Miesto konania:** Jazero Búč

**Organizačný štáb:**

Riaditeľ pretekov: Ladislav Dobrocsányi

Garant rady SRZ: Gabriela Hupková

Hlavný rozhodca: Vladimír Hupka

Sektorový rozhodca: Gabriela Hupková

Technický vedúci: Ladislav Takács

Bodovacia komisia: hl.rozhodca + 2 zabezpečí organizátor

Zdravotnícke zabezpečenie: v prípade potreby na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU Feeder a aktuálnych modifikácií pre  rok 2023. Množstvo krmiva rastlinného pôvodu je stanovené na 12 l a množstvo návnad živočíšneho pôvodu na 2,5 l (z toho môže byť max. 0,5 l kŕmnej patentky). Množstvo zemných červov (hnojáky, dendrobena) v neporušenom stave je taktiež obmedzené na 0,5 l, avšak môžu byť vo viacerých nádobách (napr. 2 x 0,25 l).Všetci pretekári musia mať pri kontrole živú návnadu pripravenú v sade odmerných nádob vzor „Sensas" a pre lovnú patentku vzor „Tubertini“.
* Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane.

**Pretekárska trať:**

stojatá voda (10 ha), hĺbka 1,6-1,8 m, dno jemne bahnisté, bez prekážok, breh trávnatý. www.facebook.com/carprajbuc

**Výskyt rýb**: kapor, karas, amur, plotica, lien, pleskáč vysoký

**Prístup na trať:**

****

**Časový program:**

**Piatok 26.5.2023**

* nepovinný tréning od 08:00 do 16:00, opustenie trate do 18:00, počas tréningu je zakázané sieťkovať úlovky
* nepovinný tréning spoplatnený sumou 8,- eur (denný lístok)

**Sobota 27.5.2023**

07.00 - 07.30 prezentácia

07.30 - 08.00 otvorenie pretekov a žrebovanie

08.00 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 – 15:30 váženie

**Nedeľa 28.5.2023**

07.00 - 07.30 prezentácia

07.30 - 08.00 otvorenie pretekov a žrebovanie

08.00 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 – 15:30 váženie

16.00 - vyhodnotenie 1. dvojkola pretekov

**Rozpis signálov:**

**1. signál s/n 08:15** - 90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**2. signál s/n 08:40 -** 5 minút do začiatku kontroly vnadiacich zmesí a nástrah

**3. signál s/n 09:50 -** 10 minút pred začiatkom pretekov 10 minútové základné kŕmenie

**4. signál s/n 10:00 -** začiatok pretekov

**5. signál** **s/n 14:55 -** 5 minút do konca pretekov

**6. signál s/n 15:00 -** koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky budú preteky prerušené a bude sa postupovať podľa platných súťažných pravidiel. (čl. 22 súťažných pravidiel LRU-Feeder)
* Každý pretekár preteká na vlastnú zodpovednosť a riziko, za svoje správanie nesie plnú zodpovednosť.
* Tréning pred pretekom je povolený v rámci uvedených podmienok a časového rozmedzia bez možnosti sieťkovania úlovkov.

**Občerstvenie:** potrebné zabezpečiť individuálne.

**Ubytovanie:** usporiadateľ nezabezpečuje, možné zabezpečiť si individuálne.

https://www.ubytko.sk/ubytovanie/buc/

**Informácie o pretekoch**: Ladislav Takács 0907 270 834

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky**

Propozície kontroloval predseda ŠO LRU - feeder.

Organizačný štáb Vám želá veľa úspechov na pretekoch.

Petrov zdar!